google/wiki40b huggingface dataset:
Panserpadder

Bygning og levevis

Panserpadder levde i og rundt vann, i fuktige strøk og sumper. Huden hos de aller fleste gruppene var dekket av tunge beinskjell og hudpanser, men var ikke vanntett på samme måte som hos krypdyr. Selv om de mer avanserte anthracosaurene trolig utviklet vanntett hud, var de avhengige av vann for formering. Som moderne amfibier formerte panserpadder seg ved å gyte geléaktige egg, som utviklet seg til rumpetroll med både lunger og gjeller. Fossile rumpetroll med duskete ytre gjeller er kjent fra flere av gruppene. Etter metamorfosen levde mange av gruppene som rene landdyr, mens andre grupper utviklet seg til å leve hele livet i vann og beholdt de ytre gjellene hele livet.
Panserpaddene var nesten utelukkende kjøttetere. De tidlige formene levde trolig i stor grad av virvelløse dyr på land. De store temnospondylene spesialiserte seg på å ta større landdyr. Noen av dem kunne veie flere hundre kilo og lurte på bytte i vannkanten.
Lemmene og føttene var små i forhold til kroppstørrelsen hos de fleste formene. Hos de tidligste gruppene hadde halen en finnebrem og føttene var flate med svakt ankelledd og et variabelt antall tær. Disse levde trolig hovedsakelig som en form for fisk i grunne områder og tidevannskanaler fylt med vegetasjon, og dro seg bare sjeldent opp på land. I karbon hadde antall tær sunket til fem på hver fot, og ankler, hofte og skuldre var sterkere. Likevel har de i all hovedsak tilbrakt livet i vann, med en økologisk nisje ikke ulik dagens krokodiller. De store kroppsvekten og de små lemmene gjorde panserpaddene til langsomme dyr på land. Selv om de fleste var trege på land, var de svært dyktige svømmere og manøvrerbare og raske i vann. Hos mange av gruppene som hadde vendt tilbake til et liv i vann var lemmene helt reduserte.
De eldste gruppene fra devon hadde gjellelokk og indre gjeller, slik som fisk, men også lunger slik man finner hos alle primitive beinfisk. Slike lunger var en stor fordel i grunt stillestående vann der oksygennivået i vannet kan bli svært lavt. Pusting foregikk trolig ved hjelp av en strupesekk, slik som hos moderne amfibier.

Taksonomi

Systematikken hos panserpaddene har vært utsatt for mange revisjoner. Panserpaddene er blant de eldste fossilene som ble klassifisert. Mange av gruppene er kjent fra svært fragmentariske funn, og gruppen er spredt ut over mer enn 150 millioner år. De gav også opphav til urreptilene og til de moderne amfibiene i begynnelsen av Karbon-tiden, og ettersom forskere bruker formell klassifisering eller kladistisk klassifisering får man svært forskjellige systematikker.
San Fermín

San Fermín er en festival i Pamplona i Spania som arrangeres hvert år fra 6. til 14. juli. Festivalen er mest kjent for okseløpet som foregår 7. juli. Festivalen regnes som den mest kjente spanske festivalen og tiltrekker seg hvert år mer enn én million besøkende. Handlingen i Ernest Hemingways roman «Og solen går sin gang» (The Sun Also Rises) er lagt til Pamplona under San Fermín-festivalen.
Holmshatten

Fjelltrimmen

Fjellet var i 2011 for første gang med i Fjelltrimmen.
The Width of a Circle

Komposisjon

Mesteparten av musikkstykket er musikalsk en hardrock-sang. Sangen har flere partier og forandrer seg underveis. Den er ikke et instrumental, men sangen er kraftig dominert av Mick Ronsons gitararrangement. Fra 5.32 endrer sangen stil, og går over i en R&B-stil. Ved 7.32 tar denne delen igjen slutt, og sangen går da tilbake til samme spillingen som den hadde i overgangen mellom de to delene. Dette varer til sangens slutt. Sangen er - i likhet med resten av albumet - skrevet av Bowie.

Livefremføringer

Sangen ble spilt fast på Ziggy Stardust-turnéen (1972–1973) og på Diamond Dogs-turnéen (1974). På Ziggy Stardust-turnéen ble sangen forlenget til 10–15 minutt. På Diamond Dogs gikk Bowie tilbake til 8-minuttsversjonen.
Marian Woronin

Tidenes raskeste "hvite løper"

Woronin sin personlige rekord på 100 meter er 10.00 s fra 1984.
Sumbiarhólmur

Sumbiarhólmur er en holme på Færøyene, beliggende rett utenfor bygden Sumba på Suðuroy.
Holmen er med sine 7 hektar Færøyenes sjette største.
Prototech

Prototech AS er et selskap i CMR-gruppen. Selv om det formelle navnet på selskapet er Prototech AS brukes vel så ofte navnet CMR Prototech. Selskapet driver med mekanisk engineering, energisystemer og maskinering innen mange bruksområder. Hovedmarkedene er romfart, grønn energi, olje & gass og maritime. Selskapets kontorer ligger på Fantoft i Bergen.

Historie

I 1988 ble verkstedsdelen av CMI skilt ut i et eget selskap som ble kalt Prototech AS. Samtidig ble en del mekaniske ingeniører med over i det nye selskapet.

Eierfohold og styre

Prototech er 100% eid av CMR

Styret består av følgende personer:

Arvid Nøttvedt (chairman)

Arne Lid

Marian Melle

Sonia Faaland (representative for the employees)
Villvin kunstgruppe

Villvin kunstgruppe er et fellesskap av kunsthåndverkere i Risør, dannet i 1976. Tanken bak fellesskapet var «Sammen er vi sterke», og de fem grunnleggerne av Villvin var alle uteksaminert ved Statens håndverks- og kunstindustriskole (SHKS) i Oslo høsten 1975. Disse var Arnfinn Haugen, Bibiche Mourier, Kristin Hostvedt, Karin Meyer Pedersen og Ola Haukvik.
I 1976 hadde Risør nylig investert i et nytt kulturhus, og byens kulturstyre var interessert i å videreutvikle Villvin. Mange kunsthåndverkere og billedkunstnere flyttet til Risør. Noen kom for å bli, andre kunstnere bodde i byen en kortere periode. I 1978 ble Villvin kunsthåndverkmarked arrangert for første gang. Det har utviklet seg fra 12 utstillere den gang, til å bli et av landets største kunsthåndverkmarkeder med over hundre profesjonelle kunsthåndverkere fra Norge, Sverige og Danmark. Behovet for å samles kollegialt, og behovet for å vise publikum mangfoldet av kunsthåndverk, dannet opptakten til kunsthåndverkmarkedet. I juni 1988 ble Galleri Villvin åpnet i Risør, et helårs åpent galleri i Risør med kunsthåndverk fra hele Skandinavia.
Villvin kunstgruppe har mottatt priser for sitt arbeid tre ganger. I 1988 fikk gruppa Aust-Agder fylkeskulturpris. I 1992 fikk de Norsk Forms pris for «unge og lovende formgivere», og i 1997 ble de tildelt Scheiblers legats hederspris for «målrettet innsats preget av pågangsmot, talent og kvalitet i formidling av kunsthåndverk i Norge».
Norgesmesterskapet i fotball for menn 1968

Norgesmesterskapet i fotball for menn 1968 ble vunnet av Lyn etter seier over Mjøndalen med 3–0 den 27. oktober. Målene for Lyn kom ved Ola Dybwad Olsen som scoret i det 39. minutt, Jan Berg som scoret i det 81. minutt og Harald Berg som scoret i det 89. minutt.

21 101 tilskuere overvar kampen som ble spilt på Ullevaal Stadion i Oslo. Dommer var Henry Øberg. Dette var åttende gangen Lyn vant et Norgesmesterskap.
Lyns vinnerlag: Svein Bjørn Olsen, Jan Rodvang, Helge Østvold, Andreas Morisbak, Knut Kolle, Knut Berg, Karl Johan Johannessen, Jan Berg, Harald Berg, Ola Dybwad Olsen, Jon Palmer Austnes, Alf H. Braathen, Trygve Christophersen og Sveinung Aarnseth.
OllyDbg

Anvendelse

OllyDbg blir brukt til mange formål, blant annet av crackere som modifiserer programvare gjennom reverse engineering for å fjerne eventuelle kopibeskyttelser. Det kan også brukes av programmerere for å forsikre at programmet fungerer optimalt. OllyDbg blir ofte anvendt til slike oppgaver, blant annet grunnet dens enkle, men kraftige brukergrensesnitt.

Fremtidlige versjoner

OllyDbg 2.0 er i utvikling og skrives fra bunnen av, og kan allerede lastes ned som betaversjon.
Pasienthåndboka

Pasienthåndboka (NHI.no) er publikumsversjonen av Legehåndboka (NEL) på Internett og er et norsk, medisinsk nettsted først og fremst med tanke på opplysning om helse, symptomer og sykdommer. Nettstedet inneholder også nyhetsoppslag, dokumenter om trening og et forum.
Nettsiden ble opprettet tidlig våren 2007 av firmaet Norsk Helseinformatikk. På tampen av 2009 skiftet nettstedet navn til nåværende NHI.no. Intensjonen med dette var å gjøre informasjonen på siden enda lettere tilgjengelig.
31. egyptiske dynasti

Historie

Det er ikke kjent hvem som fungerte som satrap (guvernør) av Egypt etter at Artaxerxes III gjenerobret Egypt, men under Dareios III (336–330 f.Kr.) var det en Sabakes, som kjempet og døde i slaget ved Issos, og ble etterfulgt av Mazakes. Andre egyptere kjempet også ved Issos, hvor Aleksander den store beseiret den persiske hæren. Adelsmannen Somtutefnekhet fra Herakleopolis Magna er beskrevet på Napolistelen hvordan han unnslapp slaget mot grekerne og makedonerne og hvordan Arsafes, guden til hans by, beskyttet ham og hjalp ham å komme seg hjem.
I 332 f.Kr. overlot Mazakes Egypt til Aleksander uten kamp. Akamenidedynastiet hadde blitt avsluttet og for en tid var Egypt en provins i Aleksanders verdensrike. Senere slo Ptolemaios I Soter, den første i det greske ptolemeerdynastiet, seg opp som konge og farao av Egypt, og gjenreiste en del av landets tidligere storhet.
Edoson Silva Martins

Karriere

Han har spilt for Kashima Antlers i 1994.
Metacmaeops

Utseende

En nokså liten (ca. 6 millimeter), rødbrun trebukk, dekkvingene er gule med svarte lengdestriper. Antennene er tynne og omtrent så lange som kroppen. Pronotum er klokkeformet, smalere enn dekkvingene som er litt avsmalnende bakover, ganske tett og kraftig punkterte. Beina er middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. Disse artene går i ved av bartrær. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten er utbredt i det østlige USA.
NM i svømming 1933

NM i svømming 1933 ble arrangert i form av ulike norgesmesterskapsstevner i Stavanger, Bergen og Fredrikstad.
Jacques Derrida

Bakgrunn

Jacques Derrida kom fra Fransk Algerie og var født av fransk-jødiske (sefardiske) foreldre. På grunn av en forordning gitt av Vichyregimet fikk han ikke gå på skole, siden kvoten for jødiske elever var blitt senket fra 14 til 7 prosent.
Fra 1949 bodde han i Frankrike, og studerte der ved Lycée Louis-le-Grand i Paris, og fra 1952 til 1954 ved École Normale Supérieure, der han besøkte forelesninger av Louis Althusser og ble venn med Pierre Bourdieu. I 1956 fikk han studiestipend for et opphold ved Harvard University.
Under militærtjenesten (fra 1957 til 1959) underviste han i engelsk og fransk i Algerie, som fortsatt hørte til Frankrike. Fra 1960 til 1964 var han vitenskapelig assistent ved Sorbonne.

Akademisk virke

I løpet av sin karriere utga Derrida over 40 bøker, sammen med hundrevis av essayer, artikler, og offentlige presentasjoner. Han utøvet en betydelig innflytelse på humanistiske og samfunnsvitenskaper, i tillegg til filosofi, litteratur og jus, antropologi, historiografi, lingvistikk, psykoanalyse, politisk teori, feminisme, og queer-teori. 
Hans verker har fortsatt betydelig innflytelse i de akademiske miljøer i Europa, og i andre land hvor kontinental filosofi er gjeldende, særlig i diskusjoner omkring ontologi, erkjennelseslære, etikk, estetikk, hermeneutikk og språkfilosofi. Jacques Derridas arbeid har også — i form av såkalt dekonstruktivisme — påvirket arkitektur, musikk, kunst, og kunstkritikk. Det er sagt at Derrida har «etterlatt seg en arv som 'opphavet' til dekonstruksjon».
Særlig i senere skrifter tok han hyppig opp etiske og politiske temaer. Disse skriftene har påvirket ulike aktivister og politiske bevegelser. Derrida ble en velkjent og innflytelsesrik offentlig person, samtidig som hans tilnærming til filosofi og den notoriske vanskeligheten i å trenge inn i hans verker gjorde ham til en kontroversiell figur.
Rådstugan (Stockholm)

Rådstugan var fra 1300-tallet Stockholms rådstuga (rådhus), og lå i kvartalet med samme navn ved Stortorget i Gamla stan. Rådet ble i 1732 flyttet til Bondeska palatset. På den tiden bestod rådstugan av en samling bygninger delvis med opprinnelse fra middelalderen. Bygningene ble revet i 1768 for å gi plass til det nåværende Börshuset. I rådstugan fantes Stockholms rådhusrätt og arresthus, og det var sete for byens råd eller magistrat.

Historikk

Rådstugan lå ved Stortorgets nordre del, det vil si midt i middelalderens Stockholm. Rådstugan er nevnt første gang i 1330 i forbindelse med at den ble herjet av brann. Selve bygningen var til å begynne med bare en av et titalls eiendommer mellom Storkyrkan og torget. På 1600- og 1700-tallet ervervet byen de øvrige bygningene.
Rådstugan opptok den østre delen av kvartalet i senmiddelalderen. Svært lite er kjent om dets utforming og planløsning. Oppmålingstegninger fra 1700-tallet viser at det på slutten av middelalderen blant annet fantes en rådssal og et rom for stadsskrivaren en trapp opp og et arrestlokale samt byens vinkjeller i underetasjen. Like før bygningene i kvartalet ble revet ble det gamle rådhuset (som allerede var gått ut av bruk) avbildet av Erik Palmstedt, som da var visebyarkitekt i Stockholm.
Stockholm hadde i middelalderen aldri noe monumentalt rådhus slik som i hansabyene, som for eksempel Lübeck, Stralsund og Reval. I følge historikeren Göran Dahlbäck kan det ha vært et uttrykk for at Stockholm stod under kongens kontroll, mens byer som Lübeck og Stralsund kunne demonstrere sin selvstendighet gjennom et monumentalt rådhus bekostet av handelsstanden.
Kunstløp under Vinter-OL 2010 – Parløp

Kortprogram

Kortprogrammet ble avholdt den 14. februar 2010. Det kinesiske paret Shen Xue og Zhao Hongbo satt en ny verdensrekord for kortprogrammet, med 76.66 poeng.

Friløp

Friløpet for par ble avholdt den 15. februar 2010. Pang Qing og Tong Jian fra Kina satt en ny verdensrekord for friløp, med en sum på 141.81 poeng.
Shen Xue og Zhao Hongbo fra Kina satte ny verdensrekord for total poengsum, med 216.57 poeng. Det var første gang siden 1960 at et russisk eller sovjetisk lag ikke vant gullmedaljen.
Rotvær fyr

Rotvær fyr ligger i Lødingen kommune i Nordland. Fyret ligger på Fugløya i Rotværet, inne i Vestfjorden, sørvest for tettstedet Lødingen. Fyret ble opprettet i 1914, samtidig som Lødingen fyr ble nedlagt. I 1954 ble fyret elektrifisert og fikk tåkelur. Tåkeluren ble nedlagt og fyret automatisert og avfolket i 1985.
Den kasakhiske sosialistiske sovjetrepublikk

Kirgisiske ASSR og Kasakhiske ASSR

Fra 1920 ble det i henhold til den stalinistiske nasjonalitetspolitikken opprettet autonome regioner innen Sovjet-Russland. Den 26. august 1920 ble det derfor hele den nordlige haldelen av Turkestan, som hovedsakelig var befolket av kasakher, utskilt fra Turkestans ASSR som Kirgisiske ASSR innen RSFSR.
Bruken av navnet Kirgisiske ASSR skyldtes at russerne fram til 1925 betegnet kasakhene som kirgisere. Selv kalte de seg Qasaq, som for russerne hørtes svært likt som «kosakk». De egentlige kirgiserne ble av russerne kalt Kara-kirgisere (svarte kirgisere), ettersom de egentlige kasakhene ble ansett som etterkommere av Den hvite horde.
I 1925 ble navnet på republikken endret til Kasakhiske ASSR, mens navnet Kirgisiske ASSR i 1926 ble overført til den Karakirgiske autonome oblast, som var blitt opprettet i 1924 som en del av Turkestans ASSR, og som senere skulle bli Kirgisiske SSR og til slutt dagens Kirgisistan.
Orenburg var Kasakhstans første hovedstad fram til 1925, da den ble avstått til RSFSR, og mellom 1925 og 1929 var Ksyl-Orda hovedstad. I 1929 fikk republikken overført Alma-Ata-området fra den oppløste Turkestans ASSR, og dette ble nå den nye hovedstaden. I 1932 ble Karakalpakstan og Kysylkum-området utskilt fra Kasakhiske ASSR, først som egen ASSR innen RSFSR, men fra 1936 ble området overført til Usbekiske SSR.

Sovjetrepublikk

I likhet med Usbekistan og Kirgisia ble også Kasakhstan i 1936 utskilt fra RSFSR som selvstendig unionsrepublikk. Den kasakhiske sosialistiske sovjetrepublikk ble opprettet 6. desember 1936.
Under 1950- og 1960-tallet ble Sovjetiske borgere oppfordret til å bosette seg i de «jomfruelige landene» i Den kasakhiske SSR. Strømmen av immigranter, for det meste russere, endret den etniske sammensetningen og antallet ikke-kasakher ble etterhvert større enn antallet innfødte. Som følge av dette gikk også bruken av kasakhisk språk tilbake, men dette har igjen tatt seg opp etter uavhengigheten. Foruten russere var de øvrige nasjonalitetene blant annet ukrainere, tyskere, jøder, hviterussere, koreanere. Ved uavhengigheten utgjorde tyskerne rundt 8% av befolkningen, den største konsentrasjonen av tyskere i hele Sovjetunionen. Siden uavhengigheten har imidlertid mange av disse emigrert. 
I 1990 erklærte Kasakhstan sin suverenitet innen SSSR. Innenfor rammen av en ny unionsavtale var den kasakhiske republikkens leder Nursultan Nasarbajev av Gorbatsjov utsett til posten som sovjetisk visepresident. Men etter Kuppforsøket i Sovjetunionen i 1991 erklærte Kasakhstan til slutt sin uavhengighet. Den 10. desember 1991 ble Den kasakhiske SSR omdøpt til Republikken Kasakhstan, og seks dager senere ble landet uavhengig og var ikke lenger en del av Sovjetunionen.
Chromacilla

Utseende

Nokså store, slanke, metallisk grønne eller fiolette trebukker. Pronotum kan være rødt. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, ikke fortykkede.

Levevis

Larvene utvikler seg i ved av løvtrær.

Utbredelse

Slekten er utbredt i Afrika.
Wollastonmedaljen

Wollastonmedaljen er en vitenskapelig pris innen geologi som tildeles av the Geological Society of London. Medaljen er oppkalt etter William Hyde Wollaston og ble opprinnelig laget av palladium, et metall som ble oppdaget av Wollaston.
Råker

Beskrivelse

Råkene er mellomstore fugler (25–40 cm) med relativt store hoder og fargerike fjærdrakter. De har kort, kroket nebb, korte lemmer, middels store vinger og av og til lang stjert.

Atferd

Råker er hovedsakelig trelevende og artene okkuperer i hovedsak tropiske områder. Artene i slekten Coracias er rovgriske og jakter føden solitært. Fuglene sitter og venter på byttet i trærne, i stedet for aktivt å søke det opp. Utsiktsplassen ligger gjerne 3–6 meter over bakken. Artene i slekten Eurystomus bruker mye av den samme teknikken, men disse fuglene jobber mer systematisk gjennom et areal. De jakter nødvendigvis heller ikke solitært, men også sammen med artsfrender og i blandede grupper. Utsiktsplassen til disse artene kan ligge opp mot 30–40 meter over bakken.
Jinan Yaoqiang internasjonale lufthavn

Jinan Yaoqiang internasjonale lufthavn (IATA: TNA, ICAO: ZSJN) (kinesisk: 济南遥墙国际机场, pinyin: Jǐnán Yáoqiáng Guó Jìjī Cháng) eller Jinan internasjonale lufthavn (济南国际机场, Jǐnán Guó Jìjī Cháng) er en stor flyplass i Jinan i provinsen Shandong i Folkerepublikken Kina. Flyplassen er om lag 33 km fra sentrum av Jinan og rett nord for byen Yaoqiang.
Call and response

Populærmusikk

Fenomenet med call and response er utbredt i moderne vestlig populærmusikk, i stor grad fordi denne er så tungt påvirket av afrikanske forløpere. Tre eksempler på dette er The Whos sang My Generation, Black Dog av Led Zeppelin og The Pogues' Fairytale of New York. Det området innen sekulær musikk hvor vi ser dette mest tydelig er innen blues hvor den vanligste 12-taktsformen er et AA'B-mønster hvor AA' er call-et (med en liten variasjon i andre omgang), mens B er response-et. Hver av A og B-delene kan i noen tilfeller også bestå av kortere call and response-er.

Spørsmål og svar i indisk klassisk musikk

En bestemt del av den klassiske musikken fra India er kjent som sawaal-jawaab, som kan oversettes til «spørsmål-svar». Dette er primært en instrumentalteknikk, og fremføres av to musikere hvor den ene presenterer et melodisk og rytmisk utfordrende riff som så enten gjentas eller bygges ut av den andre.
USA-mesterskapet i friidrett innendørs 2018

USA-mesterskapet i friidrett innendørs 2018 (2018 USATF Indoor Championships) ble arrangert i Albuquerque Convention Center i Albuquerque i New Mexico, fra 16. til 19. februar 2018. Arrangør var USA Track and Field (USATF).
Gutta Boys

Om serien

Arne, Bjørn Tore (Bønna), Petter og Eivind er i tolvårsalderen og befinner seg i overgangen mellom barn og ungdom. De tester grensene for rett og galt, vennskap og lojalitet.
Macrodontiini

Utseende

Store til meget store (70-170 millimeter om man regner med hannens kjever) trebukker, rødlige eller brunlige på farge, dekkvingene oftest med mørke striper. Kroppsformen er litt flattrykt. Gruppen kjennes særlig på de forstørrede, fremstrakte kjevene (mandiblene), spesielt hos hannene er de påfallende store, hos Macrodontia cervicornis opptil 4 centimeter lange. Pronotum har kraftige pigger langs ytterkanten. Antennene er kortere enn kroppen, beina er nokså lange og tynne.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Gruppen er utbredt i Sør- og Mellom-Amerika.
Dalia Grybauskaitė

Æresbevisninger

Dalia Grybauskaitė mottok i 2009 Vytautas den stores orden. Hun ble tildelt Karlsprisen for 2013.
Last Train

Last Train er en pub i Universitetsgata i Oslo. Stedet er et av de få gjenlevende fra 1980-tallets utelivseksplosjon.
Last Train ble åpnet i 1984, og etablerte seg snart som et møtested for folk innenfor rockemiljøet. 80-tallets temapreg, med togseter, ble etterhvert droppet til fordel for en mer anonym pub-stil. Særpreget ble ivaretatt av konsertplakater og rock-relaterte fotografier på veggene.
Musikkvalget, med utpreget vekt på det 60-tallsinspirerte, ble likevel et av stedets største aktiva. Puben ble stamsted for Oslos psychedelia-miljø.
Fra 1990 har det lille lokalet også vært brukt til konserter. Ved siden av lokale band som Astroburger og Dog Age, kan nevnes navn som TV Personalities, Turboneger, Soundtrack of Our Lives, Gluecifer, Hellacopters, BigBang, The Hives, We og Madrugada. Last Train feiret både 10- og 20-årsjubileene med å utgi samleplater med band og artister med tilknytning til stedet.
Slippery Rock University

Slippery Rock University of Pennsylvania er et delstateid universitet i Slippery Rock i delstaten Pennsylvania i USA. Det ble grunnlagt i 1889.
Ved lærestedet var det 8 230 studenter og 361 vitenskapelig ansatte i 2006, og dette året var skolepengene US$ 6 363 for studenter folkeregistrert i delstaten. Undervisningen gis opp til doktorgradsnivå.
Willie Gault

College og Olympiske leker

Griffin er unik i det at han har vært stjerne både i friidrett og amerikansk fotball. Som student på University of Tennessee var Gault med på sette verdensrekord på 4 x 100 meter stafett. Han var kvalifisert til å delta på 110 meter hekk under OL 1980 i Moskva, som ble boikottet av de fleste vestlige land. I boikott-lekene tok han bronsemedalje på 100 meter.

NFL-karriere

Gault ble draftet i 1983, spilte for Chicago Bears til 1988 før han meldte overgang Los Angeles Raiders.

Etter idrettskarrieren

Gault la opp tidlig på 1990-tallet og satset på en skuespiller-karriere. Han spilte Willie the Sweeper in NBC-serien The Pretender. Willie hadde også et innhopp i komedien Still Standing. 24. juni 2006 satte Gault ny verdensrekord på 100 meter i klasse 45 – 49 med tiden 10.72. 26. april 2008 satte han verdensrekord som 47-åring på 200 meter med tiden 21.80 i klassen M45-49.
Pterodunga

Utseende

En middelsstor (ca. 10 millimeter), bred, blankt svart bladbille. Antennene er spinkle, hodet kort og bredt. Pronotum er avrundet firkantet, mye bredere enn langt, forkantet noe innbuktet slik at forhjørnene stikker litt fram, fint og spredt punktert. Dekkvingene er betydelig bredere enn pronotum, bredest litt bak roten, litt avsmalnende bakover, med fine, doble punktrader. Beina er nokså korte og kraftige. Larvene har spredte, lange hår.

Levevis

Arten lever på planter i familien Proteaceae (slektene Buckinghamia og Grevillea). Denne arten er ovovivipar, det vil si at eggene klekkes når de blir lagt, hunnen mangler spermbeholdere (spermathek) som de fleste insekter har. Arten har noe yngelpleie ved at hunnen passaer på larvene.

Utbredelse

Slekten er utbredt i Australia. Arten er bare kjent fra typelokaliteten nær Garradunga i det nordlige Queensland.